อาการของผมคือ เจ็บกระดูกบริเวรกลางอกครับ เนื่องจากกระทำบางอย่าง ผลจากการวิดพื้นครับ มันจะรู้สึกเจ็บกลางอก ตรงกระดูก หากบริเวรหน้าอกตึงมากๆ สามารถยืดอกให้กระดูกบริเวรหน้าอกเกิดเสียงได้จากการลั่นกระดูก และเมื่อ ยังมีอาการเจ็บ ไม่ว่าจะก้มเก็บของ หรือยกอะไรขึ้นหน่อยที่มีน้ำหนัก อย่างเช่นพัดลม ก็ทำให้เจ็บกระดูกกลางอกได้ แม้แต่ในตอนที่นอนตะแคง หรือเอนตัวลงนอนช้าๆก็จะเจ็บ ตอนลุกก็เช่นกัน เป็นมาค่อนข้างนาน เป็นๆหายๆครับ
สวัสดีค่ะ อาการเจ็บกระดูกกลางอก ตึงอกมากๆดังกล่าวมา อาจจะเกิดจาก ภาวะกล้ามเนื้อบริเวณอกอักเสบ มักสัมพันธ์กับท่าทาง การขยับ มีจุดกดเจ็บชัดเจน อาจเป็นมาเรื้อรังเป็นเดือนได้ จากที่กล่าวมามีโอกาสเป็นไปได้มาก สาเหตุอื่นๆเช่น กรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ ภาวะกระดูกอ่อนที่อกอักเสบ กระดูกซี่โครงหักหรือเคลื่อนมักเกิดตามหลังการเกิดอุบัติเหตุแรงๆบริเวณหน้าอกได้ในเบื้องต้นพักการใช้งาน ระวังการกระทบกระแทก ถ้าปวดมาก สามารถรับประทานยาแก้ปวดเพื่อบรรเทาอาการได้ และหากยังมีอาการเป็นมากขึ้นเรื่อยๆ เจ็บเยอะแม้ไม่ได้ขยับทำอะไรชัดเจน แน่นอกมีร้าวไปกรามหรือแขน ใจสั่น ไอมาก เหนื่อยง่ายร่วมด้วย ควรรีบไปพบแพทย์